turjo4nis/wikipedia-bn-dump-20250701 huggingface dataset:
ছাদেকুল আরেফিন

ছাদেকুল আরেফিন (আরেফিন মাতিন নামেও পরিচিত) একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের সমাজকর্ম বিভাগের অধ্যাপক এবং বরিশাল বিশ্ববিদ্যালয়ের সাবেক উপাচার্য।

শিক্ষাজীবন
ছাদেকুল আরেফিন রাজশাহী বিশ্ববিদ্যালয়ের সমাজকর্ম বিভাগ থেকে স্নাতক (সম্মান) ও স্নাতকোত্তর ডিগ্রি লাভ করেন। তিনি একই বিশ্ববিদ্যালয়ের ইনস্টিটিউট অব বাংলাদেশ স্টাডিজ থেকে ১৯৯৩ সালে এমফিল এবং ২০০৩ সালে পিএইচডি ডিগ্রি অর্জন করেন।

কর্মজীবন
আরেফিন মাতিন ১৯৯৬ সালে সিলেটের শাহজালাল বিজ্ঞান ও প্রযুক্তি বিশ্ববিদ্যালয়ের সমাজকর্ম বিভাগে শিক্ষকতা জীবন শুরু করেন। তিনি ১৯৯৮ সালে রাজশাহী বিশ্ববিদ্যালয়ের সমাজকর্ম বিভাগে যোগ দেন এবং এরই ধারাবাহিকতায় বিশ্ববিদ্যালয়টির অধ্যাপক পদে উন্নীত হন। তিনি ২০১৯ থেকে ২০২৩ সাল পর্যন্ত বরিশাল বিশ্ববিদ্যালয়ের উপাচার্য হিসেবে দায়িত্ব পালন করেন।

দায়িত্ব পালন
 মহাসচিব, বাংলাদেশ বিশ্ববিদ্যালয় শিক্ষক সমিতি ফেডারেশন
 সাধারণ সম্পাদক, রাজশাহী বিশ্ববিদ্যালয় শিক্ষক সমিতি
 সিন্ডিকেট সদস্য, ইসলামী বিশ্ববিদ্যালয়, কুষ্টিয়া
 সিনেট সদস্য, রাজশাহী বিশ্ববিদ্যালয়
 সভাপতি, সমাজকর্ম বিভাগ, রাজশাহী বিশ্ববিদ্যালয়
 ছাত্র উপদেষ্টা, রাজশাহী বিশ্ববিদ্যালয়
 সহকারী প্রক্টর, রাজশাহী বিশ্ববিদ্যালয়।
 সহ-সভাপতি, শাহজালাল বিজ্ঞান ও প্রযুক্তি বিশ্ববিদ্যালয় শিক্ষক সমিতি
 কোষাধ্যক্ষ, বাংলাদেশ বিশ্ববিদ্যালয় শিক্ষক সমিতি ফেডারেশন
 যুগ্ম সম্পাদক, সাংগঠনিক সম্পাদক ও দপ্তর সম্পাদক, রাজশাহী জেলা বঙ্গবন্ধু পরিষদ
 যুগ্ম সম্পাদক, রাজশাহী বিশ্ববিদ্যালয় শিক্ষক সমিতি
 নির্বাচিত সদস্য, রাজশাহী বিশ্ববিদ্যালয় একাডেমিক কাউন্সিল
 নির্বাচিত কমনরুম সম্পাদক, কুষ্টিয়া সরকারি কলেজ ছাত্র সংসদ
 নির্বাচিত সদস্য এবং সাচিবিক দায়িত্ব পালন, মুক্তিযুদ্ধের চেতনা ও মূল্যবোধে বিশ্বাসী প্রগতিশীল শিক্ষক সমাজ, রাজশাহী বিশ্ববিদ্যালয়
 প্রতিষ্ঠাতা সদস্য, কুষ্টিয়া জেলা বঙ্গবন্ধু পরিষদ
 সাধারণ সম্পাদক, রাজশাহী বিশ্ববিদ্যালয় সমাজকর্ম অ্যালামনাই অ্যাসোসিয়েশন

গবেষণাকর্ম
গ্রামীণ দরিদ্র জনগোষ্ঠীর ক্ষমতায়নের ওপর তার লেখা ১টি গবেষণা গ্রন্থ দেশ-বিদেশে সমাদৃত হয়েছে। এছাড়া দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।

তথ্যসূত্র 

জীবিত ব্যক্তি
রাজশাহী বিশ্ববিদ্যালয়ের শিক্ষক
বরিশাল বিশ্ববিদ্যালয়ের উপাচার্য
রাজশাহী বিশ্ববিদ্যালয়ের প্রাক্তন শিক্ষার্থী
শাহজালাল বিজ্ঞান ও প্রযুক্তি বিশ্ববিদ্যালয়ের শিক্ষক
ইমাম আওযায়ী ইসলামী বিশ্ববিদ্যালয়

ইমাম আওযায়ী ইসলামী বিশ্ববিদ্যালয় বা সংক্ষেপে ইমাম আওযায়ী বিশ্ববিদ্যালয় হচ্ছে লেবাননের একটি বেসরকারী বিশ্ববিদ্যালয়; যেটি লেবানন রাষ্ট্র দ্বারা স্বীকৃত। এটি বৈরুতে অবস্থিত। এটি ১৯৭৯ সালে লেবাননের গৃহযুদ্ধের সময় কার্যকরী বিশ্ববিদ্যালয় হিসাবে প্রতিষ্ঠিত হয়েছিল। এটি মূলত ইসলামী অধ্যয়নের সাথে সম্পর্কিত।

অধ্যাপকদের মধ্যে 

 মুহাম্মাদ সুহাইল তাক্কুশ

তথ্যসূত্র 

১৯৭৬-এ প্রতিষ্ঠিত শিক্ষাপ্রতিষ্ঠান
লেবাননের বিশ্ববিদ্যালয়
মুহাম্মাদ সুহাইল তাক্কুশ

ড.মুহাম্মদ সুহাইল তাক্কুশ হচ্ছেন লেবাননের ইতিহাসবিদ। তিনি লেবাননের রাজধানী বৈরুতে অবস্থিত ইমাম আওযায়ী বিশ্ববিদ্যালয়ের ইসলামের ইতিহাস বিষয়ক অধ্যাপক। তাঁর বিশেষত্ব হল "তুরস্কের ইতিহাস"। তার ঐতিহাসিক দৃষ্টিভঙ্গির মধ্যে, আরব্য জাতীয়তাবাদের প্রবণতা অনেক বেশি।

রচনাসমূহ 
 তারীখুল ইসলামী; ইসলামের ইতিহাস (সংক্ষিপ্ত বিবরণ), দারুন নাফাইস, বৈরুত, ২০০২
 তারীখুল খুলাফা আর-রাশিদীন আল-ফুতুহাত ওয়াল-ইনজাযাতিস সিয়াসিয়াহ; খুলাফায়ে রাশেদীনের ইতিহাস: বিজয় এবং রাজনৈতিক অর্জনের ইতিহাস, দারুন নাফাইস, বৈরুত, ২০০৩।
 তারীখুদ দাওলাতিল উমাওয়িয়্যাহ; উমাইয়া রাষ্ট্রের ইতিহাস, দারুন নাফাইস, বৈরুত, ১৯৮৮।
 তারীখুদ দাওলাতিল আব্বাসিয়্যাহ; আব্বাসীয় রাজ্যের ইতিহাস, দারুন নাফাইস, বৈরুত, ১৯৯৮।
 তারীখুল ফাতিমীন, ফী শিমালী আফ্রিকিয়্যা ওয়া মিসর ওয়া বিলাদাশ শাম; ফাতিমীদের ইতিহাস: উত্তর আফ্রিকা, মিশর ও লেভান্ট ২৯৭-৫৬৭ হি, দারুন নাফাইস, বৈরুত, ২০০১
 তারীখুস সালাজিকাহ ফী বিলাদিশ শাম; শামে সেলজুকদের ইতিহাস, দারুন নাফাইস, বৈরুত, ২০০২
 তারীখু সালাজিকাতির রুম ফি আসিয়া আস-সুগরা ৪৭০-৭০৪ হি. মাদখাল ইলা তারিখুল উসমানিয়্যীন; এশিয়া মাইনরে রুমের সেলজুকদের ইতিহাস ৪৭০- ৭০৪ হিঃ অটোমানদের ইতিহাসের পরিচিতি, দারুন নাফাইস, বৈরুত, ২০০২।
 তারীখুস সালাজিকাহ ফী বিলাদিশ শাম ৪৭১-৫১১ হি; লেভেন্টে সেলজুকদের ইতিহাস ৪৭১-৫১১ হি।
 তারীখুয যিনকিয়্যীন ফিল মওসেল ওয়া বিলাদাশ শাম; মওসেল ও লেভেন্টে যিনকিদের ইতিহাস, দারুন নাফাইস, বৈরুত, ১৯৯৯।
 তারীখুল আইয়ুবিয়্যীন ফি মিসর ওয়া বিলাদাশ শামি ওয়া  ইক্বলীমুল জাযীরা ৫৬৯-৬৬১ হি.; মিশরে আইয়ুবিদের ইতিহাস, লেভেন্ট ও গিজিরা অঞ্চল ৫৬৯-৬৬১ হি, দারুন নাফাইস, বৈরুত, ১৯৯৯।
 তারীখুল মামালীক ফী মিসর ওয়া বিলাদাশ শাম ৬৪৮-৯২৩ হি.; মিশর ও শামে মামলুকদের ইতিহাস: ৬৪৮-৯২৩ হি, দার আল-নাফেস, বৈরুত, ১৯৯৯।
 তারীখুল মুগুলুল ইযাম ওয়াল ইলখানিয়্যীন; গ্রেট মুঘল এবং ইলখানাতগুলোর ইতিহাস, দারুন নাফাইস, বৈরুত, ২০০৭
 তারীখুল মুগুলুল কবীলাতিয যাহাবিয়্যাহ ওয়াল হিন্দ; মুঘলদের ইতিহাস: গোল্ডেন হর্ড এবং ভারত, দারুন নাফাইস, বৈরুত, ২০০৭।
 তারীখুল আলাকাতিল উসমানিয়্যাতিল ইরানিয়্যাহ; অটোমান-ইরানি সম্পর্কের ইতিহাস, দারুন নাফাইস, বৈরুত, ১৯৯৯।
 তারীখুল উসমানিয়্যীন মিন কিয়ামিদ দাওলাতি ইলাল ইনকিলাবি আলাল খিলাফাহ; উসমানিদের ইতিহাস: রাষ্ট্রের স্থাপন থেকে খিলাফত বিরোধী অভ্যুত্থান পর্যন্ত,  দার আল-নাফেস, বৈরুত, ২০০৭।
 আল ওয়াজীয ফী তারীখুল খুলাফাইর রাশিদীন; খুলাফায়ে রাশেদীনের ইতিহাস: সংক্ষিপ্ত বিবরণ।
 তারীখুল আকরাদ ৬৩৭-২০১৫ ঈসায়ী; কুর্দিদের ইতিহাস।
 তারীখুত তুলুনিয়্যীন ওয়াল ইখশীদিয়্যীন ওয়াল হামদানিয়্যীন; তুলুনিদ, ইখশিদি এবং হামদানদের ইতিহাস।
 আন্দালুসিয়ায় মুসলমানদের ইতিহাস।
 ইসলামের পূর্বে আরবদের ইতিহাস।
 ইরানের সাফাভি রাজ্যের ইতিহাস।
 প্রাচীন সভ্যতার সুবিধাযুক্ত এনসাইক্লোপিডিয়া।
 তারীখুল হুরুবুস সলিবিয়্যাহ হুরুবুল ফ্রানজাহ ফিল মাশরিক ১০৯৬-১২৯১ ঈসায়ী; ক্রুসেডের ইতিহাস: লেভান্টে ফ্রান্সের যুদ্ধসমূহ।
 তারীখুল জাযীরাতিল  আরাবিয়্যাতিল হাদীস ওয়াল মাআসির; আরবের সমসাময়িক আধুনিক ইতিহাস।
 তারীখুল ইরাক (আলহাদীস ওয়াল-মাআসির); ইরাকের ইতিহাস (আধুনিক ও সমসাময়িক)।
 তারীখু মিসরিল হাদীস ওয়াল মাআসির; মিশরের আধুনিক ও সমসাময়িক ইতিহাস।
 তারীখু বিলাদাশ শামিল হাদীস ওয়াল মাআসির; লেভান্টের আধুনিক ও সমসাময়িক ইতিহাস।
 তারীখু ইরানুল হাদীস ওয়াল মাআসির; ইরানের আধুনিক ও সমসাময়িক ইতিহাস।

তথ্যসূত্র

বহিঃসংযোগ
 দারুন নাফাইস পাবলিকেশন (আর্কাইভ) ।

মুসলিম ইতিহাসবিদ
বৈরুতের ব্যক্তি
১৯৫৫-এ জন্ম
-দেশ

-দেশ প্রত্যয়টি হল একটি ইন্দো-আর্য শব্দ। এর দ্বারা একটি ভৌগোলিক অঞ্চল বুঝায়। দক্ষিণ এশিয়া এবং দক্ষিণ-পূর্ব এশিয়ার অনেক অঞ্চল এবং রাষ্ট্রের নামের সাথে দেশ শব্দটি যুক্ত থাকতে দেখা যায়:

 দেশ, মহারাষ্ট্র, ভারতের একটি স্থান
 বাংলাদেশ, দক্ষিণ এশিয়ার একটি দেশ বা রাষ্ট্র
 ব্রহ্মদেশ, বার্মা/মিয়ানমারের বিকল্প নাম যার অর্থ "ব্রহ্মার দেশ"
 গড়দেশ, উত্তরাখণ্ডের গড়ওয়াল বিভাগের একটি ঐতিহাসিক নাম
 গুর্জরদেশ, ভারতের একটি ঐতিহাসিক অঞ্চল যা পূর্বাঞ্চলীয় রাজস্থান এবং উত্তর গুজরাতের সমন্বয়ে গঠিত ছিল
 খানদেশ, উত্তর ভারতের ঐতিহাসিক অঞ্চল
 খানদেশ জেলা, ঐতিহাসিক প্রশাসনিক জেলা
 সিন্ধুদেশ, একটি স্বাধীন সিন্ধি রাষ্ট্র গঠনের জন্য পাকিস্তানের কিছু সিন্ধি জাতীয়তাবাদী দল দ্বারা প্রচারকৃত একটি ধারণা

আরও দেখুন 
 প্রদেশ
 দেশ
 -আবাদ
 -ল্যান্ড
 -পুর
 -পট্টনাম
 -স্তান
 -টানিয়া

তথ্যসূত্র 

বাংলা শব্দ ও বাক্যাংশ
স্থান নাম উপাদানের ব্যুৎপত্তি
প্রত্যয়
হোক্কাইদো কোন্সাদোলে সাপ্পোরো

হোক্কাইদো কোন্সাদোলে সাপ্পোরো (, ; সাধারণত কোন্সাদোলে সাপ্পোরো নামে পরিচিত) হচ্ছে সাপ্পোরো ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৩৫ সালে তোশিবা হোরিকাওয়া-চো ফুটবল ক্লাব নামে প্রতিষ্ঠিত হয়েছে। ৪১,৪৮৪ ধারণক্ষমতাবিশিষ্ট সাপ্পোরো ডোমে কোন্সা নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন সার্বীয় সাবেক ফুটবল খেলোয়াড় মিহাইলো পেত্রোভিচ এবং সভাপতির দায়িত্ব পালন করছেন ইয়োশিকাজু নোনমুরা। জাপানি মধ্যমাঠের খেলোয়াড় হিরোকি মিয়াজাওয়া এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, কোন্সাদোলে সাপ্পোরো এপর্যন্ত ৬টি শিরোপা জয়লাভ করেছে; যার মধ্যে ১টি জাপান ফুটবল লিগ শিরোপা রয়েছে। মাকোতো সুনাকাওয়া, হিরোকি মিয়াজাওয়া, কাজুমাসা উয়েসাতো, কেন তোকুরা এবং ইয়োশিহিরো উচিমুরার মতো খেলোয়াড়গণ কোন্সাদোলে সাপ্পোরোর জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ
  

হোক্কাইদো কোন্সাদোলে সাপ্পোরো
১৯৩৫-এ প্রতিষ্ঠিত ফুটবল ক্লাব
১৯৩৫-এ জাপানে প্রতিষ্ঠিত
জে১ লিগের ক্লাব
জাপানের ফুটবল ক্লাব
বাতাসপুর রেলওয়ে স্টেশন

বাতাসপুর রেলওয়ে স্টেশন পূর্ব রেলওয়ে বিভাগের হাওড়া বিভাগের সাহেবগঞ্জ লুপের অন্তর্গত একটি রেলওয়ে স্টেশন। এটি ভারতের পশ্চিমবঙ্গের বীরভূম জেলার বাতাসপুরের কাগসের দক্ষিণ সিজায় অবস্থিত। বাতাসপুরে মোট ১৯টি যাত্রীবাহী ট্রেন থামে।

তথ্যসূত্র

বহিঃসংযোগ 

পশ্চিমবঙ্গের রেলওয়ে স্টেশন
বীরভূম জেলার রেলওয়ে স্টেশন
১৮৬০-এ ভারতে চালু রেলওয়ে স্টেশন

হাওড়া রেলওয়ে বিভাগ
স্বদেশ চন্দ্র সামন্ত

স্বদেশ চন্দ্র সামন্ত (জন্ম: ৩১ ডিসেম্বর ১৯৬২) একজন বাংলাদেশী কৃষিতত্ত্ববিদ। তিনি পটুয়াখালী বিজ্ঞান ও প্রযুক্তি বিশ্ববিদ্যালয়ের কৃষিতত্ত্ব বিভাগের একজন অধ্যাপক এবং বিশ্ববিদ্যালয়টির সাবেক উপাচার্য।

প্রাথমিক জীবন ও শিক্ষা
স্বদেশ চন্দ্র সামন্ত ১৯৬২ সালের ৩১ ডিসেম্বর কুমিল্লা জেলার বুড়িচং উপজেলার দূর্গাপুর গ্রামে জন্ম গ্রহণ করেন। তিনি বাংলাদেশ কৃষি বিশ্ববিদ্যালয় থেকে স্নাতক (সম্মান) ও স্নাতকোত্তর ডিগ্রি লাভ করেন। ২০১৫ সালে তিনি পটুয়াখালী বিজ্ঞান ও প্রযুক্তি বিশ্ববিদ্যালয় থেকে পিএইচডি ডিগ্রি অর্জন করেন।

কর্মজীবন
স্বদেশ চন্দ্র সামন্ত ১৯৯০ সালের আগস্ট মাসে তৎকালীন পটুয়াখালী কৃষি কলেজে (পরবর্তীকালে পবিপ্রবি) প্রভাষক হিসেবে যোগদানের মাধ্যমে শিক্ষকতা জীবন শুরু করেন। তিনি পবিপ্রবির কৃষি অনুষদের ডিন, রেজিস্ট্রার (অতিরিক্ত দায়িত্ব), পরীক্ষা নিয়ন্ত্রক, বিভিন্ন হলের প্রভোস্টসহ বিশ্ববিদ্যালয়ের বিভিন্ন গুরুত্বপূর্ণ পদে দায়িত্ব পালন করেছেন।

স্বদেশ চন্দ্র সামন্ত ২০২১ সালের ৬ জানুয়ারি থেকে পবিপ্রবির উপাচার্যের রুটিন দায়িত্ব পালন করে আসছিলেন। তিনি ২০২১ সালের ১৭ মে পটুয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন। ২০২৪ সালের ২২ আগস্ট তিনি বিশ্ববিদ্যালয়টির উপাচার্যের পদ থেকে পদত্যাগ করেন।

সদস্যপদ
কৃষি বিজ্ঞানী স্বদেশ চন্দ্র সামন্ত বাংলাদেশ সোসাইটি অফ এগ্রোনমি, সিড সায়েন্স সোসাইটি এবং বাংলাদেশ কৃষিবিদ ইনস্টিটিউশনের জীবন সদস্য।

তথ্যসূত্র 

জীবিত ব্যক্তি
১৯৬২-এ জন্ম
কুমিল্লা জেলার ব্যক্তি
বাংলাদেশী শিক্ষায়তনিক
বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
পটুয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য
কসাই (২০২১-এর চলচ্চিত্র)

কসাই অনন্য মামুন পরিচালিত ২০২১ সালের একটি বাংলাদেশী থ্রীলার চলচ্চিত্র। এই চলচ্চিত্রের সঙ্গীত পরিচালক ছিলেন অধ্যায়ন ধাড়া, চলচ্চিত্রটি ওটিটি প্লাটফর্ম আই থিয়েটার অ্যাপে মুক্তি পেয়েছে। বাস্তব কাহিনীর উপর ভিত্তি করে নির্মিত এই চলচ্চিত্রটিতে প্রধান চরিত্রগুলোয় অভিনয় করেছেন নিরব, প্রিয় মণি, রাশেদ মামুন অপু, কাজী নওশাবা আহমেদ, এলিনা শাম্মী সহ একটি বিশেষ চরিত্রে অভিনয় করেছেন রূপান্তরিত নারী তাসনুভা।

পটভূমি 
চলচ্চিত্রের গল্প একটি ট্রাভেল এজেন্সি এবং পাঁচজন বিদেশগামী যাত্রী নিয়ে যাদের গন্তব্য ইতালি। কিন্তু যাত্রার মাঝপথে ট্রাভেল এজেন্সির প্রতারণার কারণে সব ওলট-পালট হয়ে যায় এবং পাঁচজন যাত্রী অনিশ্চিত ভবিষ্যতের দিকে ধাবিত হন। চলচ্চিত্রটিতে এই পাঁচজনের জীবন সংগ্ৰামের গল্পই চিত্রিত করা হয়েছে।

শ্রেষ্ঠাংশে 
 নিরব
 প্রিয় মণি
 রাশেদ মামুন অপু
 কাজী নওশাবা আহমেদ
 শাহীন মৃধা
 লুৎফর রহমান খান সীমান্ত
 ফারহান খান রিও
 এলিনা শাম্মী

মুক্তি 
চলচ্চিত্রটি ১৪ ই মে ২০২১ সালে বাংলাদেশী ওটিটি প্লাটফর্ম আই থিয়েটারে মুক্তি পায়।

তথ্যসূত্র

বহিঃসংযোগ 
 

অনন্য মামুন পরিচালিত চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
আই থিয়েটারের মৌলিক চলচ্চিত্র
ফিরহাদ হাকিম

ফিরহাদ হাকিম (জন্ম ১লা জানুয়ারি, ১৯৫৯) একজন ভারতীয় বাঙালি রাজনৈতিক, যিনি সর্বভারতীয় তৃণমূল কংগ্রেস দলের সঙ্গে যুক্ত। ফিরহাদ হাকিম বর্তমানে কলকাতা পৌরসভার মেয়র  এবং পশ্চিমবঙ্গ রাজ্য সরকারের একজন গুরুত্বপূর্ণ মন্ত্রী।

তথ্যসূত্র 

১৯৫৯-এ জন্ম
জীবিত ব্যক্তি
পশ্চিমবঙ্গের রাজ্য মন্ত্রিপরিষদের মন্ত্রী
কলকাতার মহানাগরিক
হেরম্ব চন্দ্র কলেজের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
২১শ শতাব্দীর ভারতীয় মুসলিম
কলকাতার রাজনীতিবিদ
পশ্চিমবঙ্গ বিধানসভার সদস্য ২০০৬-২০১১
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গ বিধানসভার সদস্য ২০২১-২০২৬
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের ভারতীয় জাতীয় কংগ্রেসের রাজনীতিবিদ
বাঙালি মুসলিম
২০শ শতাব্দীর ভারতীয় রাজনীতিবিদ
২১শ শতাব্দীর ভারতের মেয়র
মন্টিনিগ্রোতে ইসলাম

মন্টিনিগ্রোতে ইসলাম বলতে মন্টিনিগ্রোর মধ্যে ইসলাম এর অনুগামী, সম্প্রদায় এবং ধর্মীয় প্রতিষ্ঠানকে বোঝায়। এটি খ্রিস্টধর্মের পরে দেশটির দ্বিতীয় বৃহত্তম ধর্ম। ২০১১ সালের আদমশুমারি অনুসারে, মন্টিনিগ্রোর ১১৮,৪৭৭ জন মুসলমান মোট জনসংখ্যার ২০% গঠন করে। মন্টিনিগ্রোর মুসলমানরা বেশিরভাগ সুন্নি শাখায় অন্তর্ভুক্ত। পিউ গবেষণা কেন্দ্রের অনুমান অনুসারে, ২০২০ সাল পর্যন্ত মুসলমানদের জনসংখ্যা ১৩০,০০০ (২০.৩%)।

ইতিহাস 

পঞ্চদশ শতাব্দীতে মন্টেনেগ্রীয় শাসক ইভান ক্রোনজেভিচ (১৪৬৫-১৪৯০) অনুপ্রবেশকারী ভেনেতীয়দের সঙ্গে যুদ্ধরত ছিলেন। উভয় মোর্চায় যুদ্ধ রক্ষা করতে না পারায় উসমানীয় সাম্রাজ্য মন্টিনিগ্রোর বেশিরভাগ অঞ্চল জয় করে ইসলামের প্রচলন করেছিল। ইভান এর তৃতীয় পুত্র স্টানিসা ক্রনোজেভিচ মুসলিম বিশ্বাসের প্রথম বিশিষ্ট মন্টেনেগ্রীয় ছিলেন, এবং তারপর থেকে মন্টেনেগ্রীয় শাসক বংশে ইসলাম আর বিরল ধর্ম ছিল না।

স্টানিসা ক্রনোজেভিচ স্কেন্দারবেগ ক্রনোজেভিচ নামটি গ্রহণ করে তার রাজধানী সেটেঞ্জি থেকে শাসন করতেন। তিনি সুলতান সেলিম প্রথমের রাজত্বকালে উত্তর প্রান্তে স্লাভিয় উসমানীয় সাম্রাজ্যের অন্যতম শীর্ষস্থানীয় মুসলিম প্রশাসক হিসাবে পরিচিত হন। স্টানিসা ক্রনোজেভিচ প্রায় ৩০০০ আকাঙ্কের সেনাবাহিনীর নেতৃত্ব দিতেন বলে জানা যায়, তিনি গাজী হুসরেভ-বেগের মতো  সমসাময়িক প্রতিবেশীদের সাথেও যোগাযোগ রক্ষা করেছিলেন।

একবিংশ শতক 
মন্টিনিগ্রোর মুসলমানরা জাতিত্বে বেশিরভাগ বসনিয় এবং আলবেনীয়, তবে কতককে জাতিগত মুসলমান এবং মন্টিনিগ্রীয় হিসাবে ঘোষণাও করা হয় । মন্টিনিগ্রোতে ইসলামের অনুগামীদের বেশিরভাগই মন্টিনিগ্রোর সানডাক অঞ্চল এবং আলসিনজ, বার এবং পডগোরিকায় দেখা যায়। বসনিয়দের জাতিগত মুসলমানদের সাথে একই জাতীয় জাতিগত পটভূমি রয়েছে, তবে তারা তাদের জাতিগত আদর্শে পৃথক। মন্টিনিগ্রোতে ১৩টি প্রতিষ্ঠিত ইসলামী সম্প্রদায়ের পরিষদ রয়েছে: পোডগোরিকা, তুজি, দিনোসা, বার, অস্ট্রস, আলসিনজ, প্লজেভ্লিজা, বিজেলো পোল্জে, বেরেইন, পেটনজিকা, রোজাজে, প্লাভ এবং গুসিনজে ।

জনমিতি 

২০১১ সালের আদমশুমারি অনুসারে মন্টিনিগ্রোতে ১১৮,৪৭৭ জন ইসলামের অনুগামী রয়েছেন।

মন্টিনিগ্রোতে মুসলমানদের (ইসলামের অনুগামীদের) জাতিভিত্তিক মিশ্রণ:

 ৫৩,৪৫৩ জন বসনীয়
 ২২,২৬৭ জন আলবেনীয়
 ২০,২৭০ জন মুসলমান (স্বতন্ত্র নৃগোষ্ঠী)
 ১২,৭৫৮ জন মন্টিনিগ্রীয়
 ৫,০৩৪ জন রোমানি
 ২,০০৩ জন মিশরীয় (স্বতন্ত্র নৃগোষ্ঠী)
 ২৫৬ জন মুসলিম/মন্টিনিগ্রীয়
 ১৯৫ জন গোরানী
 ১৮৩ জন মুসলিম/বসনিয়া
 ১৮১ জন বসনিয়/মুসলিম
 ১৭২ জন মন্টিনিগ্রীয়/মুসলিম
 ১৬৯ জন বসনীয়
 ১০১ জন তুর্কি
 অন্যরা (সম্প্রদায় প্রতি ১০০ জনের কম) এবং জাতিগতভাবে অঘোষিত

ভৌগোলিক বিন্যাস 
মুসলিম জনসংখ্যার বিন্যাসে বড় আঞ্চলিক পার্থক্য রয়েছে। উদাহরণস্বরূপ, রোয়াজে পৌরসভা প্রায় কেবলমাত্র ইসলামের অনুগামীরা বাস করে, যেখানে প্লুয়েইন পৌরসভায় কোনও মুসলমানের বাস করেন না।

চিত্রশালা

আরো দেখুন 

 হাইতিতে ইসলাম
 বতসোয়ানাতে ইসলাম

তথ্যসূত্র

আরও পড়তে

বহিঃসংযোগ 

 http://www.monteislam.com/
 https://web.archive.org/web/20090416174648/http://www.seher-tuzi.org/
 http://www.almanah.co.me/
 http://www.savjetmuslimanacg.com 

দেশ অনুযায়ী ইসলাম
মন্টিনিগ্রোতে ইসলাম
ঢাকার অর্থনীতি

ঢাকার অর্থনীতি বলতে গণপ্রজাতন্ত্রী বাংলাদেশের রাজধানী ঢাকা মহানগরীর অর্থনৈতিক কর্মকাণ্ড বোঝায়।  অর্থনীতির বৃহত্তম জোগানদার যা, ২০২০ সালে স্থুল অভ্যন্তরীণ উৎপাদনে $৯২ বিলিয়ন ডলার এবং ক্রয় ক্ষমতা সমতায় $১৬২ বিলিয়ন ডলার অবদান রেখেছে।  ঢাকার অর্থনীতি বাংলাদেশের মোট দেশজ উৎপাদনের ৪০% অবদান রাখে। ঢাকা যদি একটি সার্বভৌম দেশ হতো তবে এটি মিয়ানমার, শ্রীলঙ্কা, নেপাল, ভুটান, মালদ্বীপ, আফগানিস্তান এবং ভারত, বাংলাদেশ ও পাকিস্তানের চেয়ে এগিয়ে বিশ্বের পঞ্চাদশতম অর্থনীতি এবং দক্ষিণ এশিয়ার চতুর্থ বৃহত্তম অর্থনীতি হিসাবে স্থান পেত।  দক্ষিণ এশিয়ার মাথাপিছু জিডিপিতেও ঢাকার গুরুত্বপূর্ণ অবদান রয়েছে।

ঢাকা স্টক এক্সচেঞ্জ, বাংলাদেশ ব্যাংক এবং বেক্সিমকো, বসুন্ধরা গ্রুপ, প্রান-আরএফএল গ্রুপের মতো বড় আর্থিক প্রতিষ্ঠানগুলোর আঞ্চলিক সদর দফতর দেশের আর্থিক কেন্দ্র হিসাবে কাজ করে। গ্লাক্সোস্মিথক্লাইন, হাইডেলবার্গ সিমেন্ট, রেকিট বেনকিসার, এইচএসবিসি, ব্রিটিশ আমেরিকান টোব্যাকো এবং নেসলে এর মতো বহুজাতিক প্রতিষ্ঠানের আঞ্চলিক সদর দফতরও ঢাকায় অবস্থিত। ঢাকা স্টক এক্সচেঞ্জ হল বাংলাদেশের বৃহত্তম স্টক এক্সচেঞ্জ এবং দক্ষিণ এশিয়ার দ্বিতীয় বৃহত্তম বাজার মূলধন। এতে শেয়ারের পরিমাণ প্রায় $৪৮ বিলিয়ন ডলার।

ইতিহাস 
কয়েকটি প্রধান নদীর রুটের পাশে অবস্থানের কারণে, বাংলাদেশে ব্যবসায়ের ক্ষেত্রে ঢাকা একটি গুরুত্বপূর্ণ কেন্দ্র হিসেবে ব্যবহৃত হয়ে আসছে। প্রাচীনকালে ঢাকাতে মসলিন উৎপাদিত ও লেনদেন হতো। 

ইতালীয় ভ্রমণকারী নিকোলাও মানুচি ১৯৬২–সালে ঢাকায় এসেছিলেন। তাঁর মতে এখানে কেবল দুটি কুঠি ( ট্রেডিং পোস্ট ) ছিল - একটি ইংরেজদের এবং অন্যটি ডাচদের। জাহাজগুলো সূক্ষ্ম সাদা সুতি এবং সিল্কের কাপড় দিয়ে বোঝাই থাকতো।

খাত 

ঢাকার শহরতলিতে তৈরী ইট মোট জাতীয় পণ্যে  সামান্য রাখে উপরন্তু বাতাসে  PM এর মান ২.৫ পর্যন্ত বৃদ্ধি করে। যা বায়ু দূষণে উল্লেখযোগ্য ভূমিকা রাখে।

আন্তর্জাতিক বাণিজ্য এবং অন্যান্য খাত 
ঢাকায় অবস্থিত ঔষধবিজ্ঞান, টেক্সটাইল, ফার্মাসিউটিক্যালস্ এবং আর্থিক প্রতিষ্ঠানগুলো থেকে বাংলাদেশ উল্লেখযোগ্য রপ্তানি আয় অর্জন করে। ঢাকায় তৈরি পণ্য রফতানি আয় ২০১২ সালে ছিলো আনুমানিক $১০ বিলিয়ন ডলার। সম্প্রতি ফার্মাসিউটিক্যালস এবং বাংলাদেশে তথ্যপ্রযুক্তি ১৫.৬৮% এবং ৭.২৮% বৃদ্ধি পেয়েছে।

আরও দেখুন 

 বাংলাদেশের অর্থনীতি

তথ্যসূত্র 

ঢাকার অর্থনীতি
কসাই (দ্ব্যর্থতা নিরসন)

কসাই শব্দটি দিয়ে প্রাণি হত্যা করে তার মাংসবিক্রেতা বোঝানো হয়। শব্দটি দ্বারা নিম্নের বিষয় সমূহ নির্দেশিত হতে পারে-

চলচ্চিত্র 
 কসাই - ১৯৮০ সালে মুক্তিপ্রাপ্ত বাংলাদেশি চলচ্চিত্র।
 কসাই - ২০২১ সালে মুক্তিপ্রাপ্ত বাংলাদেশি চলচ্চিত্র।

অন্যান্য 
 কসাই পাখি - ছোট ও মাঝারি আকারের মাংসাশী পাখি।

ডাকনাম
শংকর ঘোষ

শংকর ঘোষ একজন ভারতীয় বাঙালি রাজনৈতিক নেতা। তিনি বর্তমানে ভারতীয় জনতা পার্টি  দলের সাথে যুক্ত। ২০২১ পশ্চিমবঙ্গ বিধানসভা  নির্বাচনের প্রাক্কালে শঙ্কর ঘোষ তার পুরনো রাজনৈতিক দল ভারতের কমিউনিস্ট পার্টি (মার্ক্সবাদী) ছেড়ে বিজেপিতে যোগদান করেন। এ বছরই তিনি  থেকে শিলিগুড়ি বিধানসভা কেন্দ্র থেকে বিধানসভা নির্বাচনে লড়েন এবং বিধায়ক নির্বাচিত হন।

তথ্যসূত্র 

জীবিত ব্যক্তি
পশ্চিমবঙ্গের ভারতীয় জনতা পার্টির রাজনীতিবিদ
দার্জিলিং জেলার ব্যক্তি
পশ্চিমবঙ্গ বিধানসভার সদস্য ২০২১-২০২৬
১৯৭৪-এ জন্ম
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
নেত্রা কুমানন

নেত্রা কুমানন একজন ভারতীয় মহিলা নৌ-চালক ক্রীড়াবিদ। তিনি নৌচালনায় বিশ্বকাপে একটি পদক জিতেছিলেন এবং ২০২০র গ্রীষ্মকালীন অলিম্পিকের জন্যে একটি কোটা অর্জন করেন। তিনিই অলিম্পিকের জন্য যোগ্যতা অর্জনকারী প্রথম ভারতীয় মহিলা নৌ-চালক ক্রীড়াবিদ।

তিনি এস-আর-এম বিশ্ববিদ্যালয় মেকানিক্যাল ইঞ্জিনিয়ারিং নিয়ে পড়াশোনা করছেন।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
ভারতীয় মহিলা নাবিক (ক্রীড়া) খেলোয়াড়
১৯৯৭-এ জন্ম
নওশাদ সিদ্দিকী

পীরজাদা মো: নওশাদ সিদ্দিকী (জন্ম:১৯৯৩) একজন ভারতীয় মুসলিম রাজনীতিবিদ। তিনি ইন্ডিয়ান সেক্যুলার ফ্রন্ট নামক একটি ইসলামিক সংঘালঘু দলের চেয়ারম্যান এবং পশ্চিমবঙ্গ বিধানসভার ভাঙড় বিধানসভা কেন্দ্রের বিধায়ক ।

প্রারম্ভিক জীবন 
নওশাদ সিদ্দিকী ১৯৯৩ সালে জন্মগ্রহণ করেন। তার বাবা আলি আকবর সিদ্দিকী ছিলেন ফুরফুরা শরিফের ছোট হুজুর খ্যাত পীর জুলফিকার আলির পুত্র। সে সূত্রে তিনি ফুরফুরা শরীফের প্রতিষ্ঠাতা মোহাম্মদ আবু বকর সিদ্দিকির চতুর্থ প্রজন্মের ব্যক্তি। নওশাদের বড় ভাই আব্বাস সিদ্দিকী ইন্ডিয়ান সেক্যুলার ফ্রন্টের প্রতিষ্ঠাতা।

২০১৫ সালে তিনি আলিয়া বিশ্ববিদ্যালয়ের অধীনে স্নাতকোত্তর ডিগ্রি অর্জন করেন।

রাজনীতি 
২০২১ সালের ২১ জানুয়ারি আব্বাস সিদ্দিকী ইন্ডিয়ান সেক্যুলার ফ্রন্ট নামে নতুন একটি রাজনৈতিক দল প্রতিষ্ঠা করেন এবং তার ছোট ভাই নওশাদকে দলটির চেয়ারম্যান নিযুক্ত করেন। ২০২১ সালের বিধানসভা নির্বাচনকে সামনে রেখে দলটি ভারতীয় জাতীয় কংগ্রেস ও বাম দলগুলোকে নিয়ে সংযুক্ত মোর্চা গঠন করে।

২০২১ সালের পশ্চিমবঙ্গ বিধানসভা নির্বাচনে নওশাদ ভাঙড় থেকে নির্বাচিত হন। উক্ত নির্বাচনে সংযুক্ত মোর্চা এই একটি আসনেই জয়লাভ করে।

তথ্যসূত্র 

জীবিত ব্যক্তি
১৯৯৩-এ জন্ম
হুগলি জেলার ব্যক্তি
ইন্ডিয়ান সেক্যুলার ফ্রন্টের রাজনীতিবিদ
পশ্চিমবঙ্গ বিধানসভার সদস্য ২০২১-২০২৬
আলিয়া বিশ্ববিদ্যালয়ের প্রাক্তন শিক্ষার্থী
২১শ শতাব্দীর বাঙালি
ভারতীয় ধর্মনিরপেক্ষতাবাদী
কিনি হ্রদ

কিনি হ্রদ (ইংরেজিঃKinney Lake) কানাডার ব্রিটিশ কলাম্বিয়া প্রদেশের রবসন পর্বত প্রাদেশিক উদ্যানের অন্তর্গত একটি পর্বত বেস্টিত হ্রদ। হ্রদটি রবসন পর্বত ও সিনামন পর্বতচূড়ার মধবর্তী পাদদেশে এবং (আপার ফ্রেজার নদী'র উপনদী) রবসন নদী প্রবাহের মধস্থিত জলাভূমি। এটির অন্ত ও বহিঃপ্রবাহ রবসন নদী ও আশেপাশের পর্বতে বারিপাতের প্রবাহ হতে সৃষ্ট।  এই অঞ্চলের প্রথম অভিযাত্রী কানাডিয় ভূতত্ত্ববিদ আর্থার ফিলিমন কোলম্যান তার বন্ধু জর্জ কিনি'র নামানুসারে ১৯০৭ সালে এই হ্রদের নামকরণ করেছিলেন। জর্জ কিনি এই হ্রদটির অবস্থান প্রথম চিহ্নিত করেছিলেন।

ইতিহাস 
১৯০৭ সালে টরন্টো বিশ্ববিদ্যালয়ের ভূতত্ত্বের অধ্যাপক আর্থার ফিলিমন কোলম্যান তার অভিযাত্রী বন্ধু পাদ্রি জর্জ কিনি'র নামানুসারে এই হ্রদের নামকরণ করেছিলেন। জর্জ কিনি এবং ডোনাল্ড 'কার্লি' ফিলিপসকে রবসন পর্বতের প্রথম আরোহণকারীর কৃতিত্ব দেয়া হয়। ১৯০৯ সালের আগস্টে তারা রবসন পর্বত জয় করেছিলেন। পরবর্তীতে জর্জ কিনি তার এক স্মৃতিকথায় তার অভিজ্ঞতা বর্ণনা করেছিলেন।

১৯১১ সালে এ ও হুইলারের 'রবসন পর্বত মানচিত্রে' হ্রদটি প্রথম অন্তর্ভুক্ত হয় এবং ১৯১২ সালের ২ এপ্রিল কানাডিয় আলপাইন জার্নাল তাদের সাময়ীকিতে মানচিত্রটি অন্তর্ভুক্ত করে।

অবস্থান ও অভিগম্যতা 
কিনি হ্রদ, এটির মূল প্রবাহ রবসন নদীর উৎস হতে মোহনার পর্যন্ত মোট দৈর্ঘ্যের ঠিক মাঝামাঝি জায়গায় রবসন ও সিনামন পর্বতচূড়ার অবস্থিত। বার্গ হ্রদের মেঠোপথ ধরে ৪.২ কিলোমিটার পর এই হ্রদের দেখা মিলে। হ্রদের পাড়ে একটি তাবুতে রাত্রিযাপনের স্থান আছে।

তথ্যসূত্র 

কানাডার হ্রদ
চানকু মাহাতো

চানকু মাহাতো (৯ ফ্রেবুয়ারী ১৮১৬ — ১৫ মে ১৮৫৬) একজন কুড়মি সম্প্রদায়ভুক্ত ব্রিটিশ বিরোধী মুক্তিযোদ্ধা যিনি শহীদ হয়েছিলেন। চানকু তার সঙ্গী রাম গোপ, চালু জলহা, পবন সিং ও রাজবীর সিং এর সাথে ইংরেজদের বিরুদ্ধে চলমান "হুল বিদ্রোহ" তে গড্ডা জেলায় অংশগ্রহণ ও সাহায্য করেন। তাকে গ্রেপ্তার করার পর প্রকাশ্যে ফাঁসি দেওয়া হয় ১৫ মে ১৮৫৬ সালে।

জীবনী 
বর্তমান ঝাড়খণ্ডের গোণ্ডা জেলার অন্তর্গত রাঙ্গামাটিয়া গ্রামে এক  কুড়মি সম্প্রদায়ের মধ্যে জন্মগ্রহণ করেছিলেন বীর বাহাদুর চানকু মাহাতো। তার পিতার নাম ছিল কারু মাহাতো।

তিনি ছিলেন কুড়মিদের চিরাচরিত প্রসাশনিক কাঠামোর 'পরগনায়েত' অর্থাৎ পরগণা প্রধান। তিনি দেখেছিলেন কীভাবে ভূমিপুত্রদের জল জঙ্গল জমিন ইংরেজদের সহায়তায় 'দিকু' দের হাতে চলে যাচ্ছে। কীভাবে বিদেশি জুটি অত্যাচার চালাচ্ছে ভূমিপুত্রদের উপর। আওয়াজ তুললেন এর বিরুদ্ধে। তার বলিষ্ঠ ব্যাক্তিত্বকে ভরসা করে এগিয়ে এলো সমস্ত ভূমিপুত্ররা। একই সময় রাজমহল পাহাড় এলাকাতে সিধু কানুর নেতৃত্বে হুল বিদ্রোহ শুরু হয়ে গেছে। চানকু মাহাতো সিধু কানুকে মূল নেতা হিসাবে মেনে নিয়ে হুল বিদ্রোহ এর সাথে যুক্ত করলেন তাঁর আন্দোলনকে। গতি পেলো আন্দোলন। দিকু মহাজন ও ইংরেজ অফিসাররা শিকার হতে লাগলো তাঁর তীরের। এটি হুল বিদ্রোহর সময়কার একটি লোকগীতি। এখানে হুল বিদ্রোহর নেতাদের নাম বলা আছে। তাদেরই একজন হলেন চানকু মাহাতো।
... সিধু কানু খুড়খুড়ির উপরে, চাঁদ ভৈরব লাহারে লাহারে, চানকু মাহাতো, রামা গোপ লাহারে লাহারে, ছাল্লু জলহা লাহারে লাহারে।

তাঁর শ্লোগান ছিল:
...আপন মাটি, আপন দানা; 

পেট কাটি নিঁহি দেবঁ খাজনা।

আন্দোলন যখন চরম শিখরে, সেই সময় গোড্ডা জেলার সোনার চকে এক বিশাল সভার আয়োজন করা হয়। সভাতে চানকু মাহাতো, রাজবীর সিং সহ অন্যান্য নেতারা উপস্থিত ছিল। এই সমাবেশের খবর গোড্ডার নায়েব 'প্রতাপ নারায়ন' ইংরেজদের দিয়ে দেয়। বিশাল ইংরেজ বাহিনী সভাস্থল ঘিরে গুলি চালাতে থাকে। সাথে সাথেই রাজবীর সিং সহ বহু আন্দোলনকারী গুলিবিদ্ধ হয়ে মারা যান। সেই অবস্থাতেও চানকু মাহাতো সহ অন্যান্য আন্দোলনকারীরা গুলির পাল্টা জবাব তীরের মাধ্যমে দিতে থাকে এবং নায়েব প্রতাপ নারায়নকে হত্যা করেন। কিন্তু ধরা পড়ে যান এই বীর যোদ্ধা। ইংরেজ শাসক ১৫ ই মে ১৮৫৬ সালে জনসমক্ষে চানকু মাহাতোকে ফাঁসিতে ঝুলিয়ে দেয়।

তথ্যসূত্র 

১৮১৬-এ জন্ম
১৮৫৬-এ মৃত্যু
ভারতীয় স্বাধীনতা কর্মী
ভারতীয় বিপ্লবী
জীবন মৃত্যু

জীবন মৃত্যু হল একটি জনপ্রিয় বাংলা চলচ্চিত্র যা পরিচালনা করেন হীরেন নাগ ও বিশ্বনাথ রায়। এই চলচ্চিত্রটি ১৪ এপ্রিল ১৯৬৭ সালে বি.এম.ডি. মুভিজ প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন গোপেন মল্লিক। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, তরুণ কুমার, কমল মিত্র। ১৯৭০ সালে একই নামে হিন্দি রিমেক তৈরি হয় যার মুখ্য চরিত্রে অভিনয় করেন ধর্মেন্দ্র এবং রাখী।

কাহিনী
ব্যাঙ্কের একজন সৎ কর্মচারী অশোক ব্যাঙ্কের টাকা আত্মসাতের মিথ্যা মামলায় ফেঁসে জেল খাটে। তার সাজা ভোগ করার পর, সে ফিরে আসে এবং সঠিক প্রতিশোধ নেওয়ার জন্য একজন শিখ ব্যবসায়ীর পরিচয় গ্ৰহণ করে।

শ্রেষ্ঠাংশে
 উত্তম কুমার
 সুপ্রিয়া দেবী
 তরুণ কুমার
 কমল মিত্র 
 বিমলেন্দু বন্দ্যোপাধ্যায় 
 মন্টু বন্দ্যোপাধ্যায় 
 সত্য বন্দ্যোপাধ্যায়
 এন. বিশ্বনাথন
 শিশির বটব্যাল
 মিহির ভট্টাচার্য
 শমিতা বিশ্বাস
 সৌরিন চ্যাটার্জী
 সুব্রতা চ্যাটার্জি
 সুনির্মল চ্যাটার্জী
 অরুণ চৌধুরী
 পরিতোষ চৌধুরী 
 ধীরাজ দাস 
 মিন্টু দাশগুপ্ত

সাউন্ডট্রাক

তথ্যসূত্র

বহিঃসংযোগ
 

১৯৬৬-এর চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
১৯৬০-এর দশকের বাংলা ভাষার চলচ্চিত্র
শেনয়নগর

শেনয়নগর দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল। এটি চেন্নাইয়ের বৃহত্তর আন্নানগর অঞ্চলের অংশ। লোকালয়ের উত্তর দিকে রয়েছে আন্নানগর পূর্ব, উত্তর-পূর্ব দিকে কীলবক্কম, দক্ষিণ-পূর্ব দিকে শেঠপট্টু, দক্ষিণ দিকে আমাইন্দকরাই, দক্ষিণ পশ্চিম দিকে অরুমবক্কম ও‌ উত্তর-পশ্চিম দিকে আন্নানগর অবস্থিত। এখানে রয়েছে তিরু ভি কল্যাণসুন্দরম উদ্যান। তামিলনাড়ু রাজ্য সরকার শিশুদের উৎসাহিত এবং প্রশিক্ষিত করতে ২০০৬ খ্রিস্টাব্দে এখানে একটি স্কেটিং পার্ক নির্মাণ করে। চেন্নাই মেট্রোর সবুজ লাইনের তালিকাভুক্ত শেনয়নগর মেট্রো স্টেশনটি এই লোকালয়ে পরিষেবা প্রদান করে।

নামকরণ
শেনয় একটি গোষ্ঠীর নাম এবং একটি পদবী। ব্রিটিশ শাসনকালে এবং ব্রিটিশ শাসন পরবর্তীকালে মাদ্রাজ শহরে প্রশাসনিক এবং শাসনতন্ত্রের ব্যবস্থা নিয়ন্ত্রণে শেনয় মহাশয় মাদ্রাজ সরকারকে যথেষ্ট পরিমাণ সাহায্য এবং পরিকল্পনা দান করে। তার স্মৃতিতে মাদ্রাজ শহরের চল্লিশটি পুলিশ আধিকারিকের অধীন অঞ্চলের একটি অংশের নামকরণ করা হয় শেনয়নগর।

তথ্যসূত্র

তামিলনাড়ুর শহর ও নগর
চেন্নাইয়ের শহরতলি